**PROIECT DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate deS.C. ENVOGUE RESIDENCE EST S.R.L, cu sediul în Bucureşti, str. Nicolae Filimon, nr.28, bl. 18, scara 1, et. 3, ap. 20, sector 6, înregistrată la APM Bucureşti cu nr. 335 din 10.01.2018, completată cu nr. 7181/12.03.2018, în baza Hotărârii Guvernului nr. 445/2009, privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, **APM Bucureşti decide**, ca urmare a consultărilor desfăşurate în cadrul şedinţei Colectivului de Analiză Tehnică din data de 25.01.2018, că proiectul „*alipire terenuri, construire ansamblu locuinte colective Stehnic+Ds+P+10E, imprejmuire teren si organizare de executare lucrari*”, în Bucureşti, Str. Drumul Ciorogarla nr. 297, 299 si 299A, sectorul 6, **nu se supune evaluării impactului asupra mediului şi nici evaluării adecvate**.

Justificarea prezentei decizii:

**Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

* proiectul se încadreaza în prevederile H.G. nr. 445/2009, anexa nr.2, pct. 10.b) privind evaluarea impactului anumitor proiecte publice şi private asupra mediului - Lista proiectelor pentru care trebuie stabilită necesitatea efectuării evaluării impactului asupra mediului;

***Caracteristicile proiectului*:**

- mărimea proiectului: suprafaţa totală a terenului – 12.433 mp din care:

suprafața teren cedat circulatii – 2.169,56 mp

suprafața teren rezultat – 10.263,44 mp

numar de constructii – 2 (8 tronsoane)

suprafața construită la sol - 5.544,90 mp;

suprafața spații verzi pe sol natural - 2.053 mp (20%) din suprafața de teren studiată;

suprafața spații verzi pe sol impermeabil – 1.026 mp (10%) din suprafața de teren studiată;

suprafața carosabil - 1.617,32 mp;

suprafata pietonal – 521,84 mp;

POT = 54%;

CUT = 3;

Număr locuri de parcare suprateran = 95;

- cumularea cu alte proiecte – **nu este cazul**;

- utilizarea resurselor naturale – **nu este cazul**;

- productia de deşeuri - în perioada lucrărilor de execuţie rezultă deşeuri specifice activităţii de construcţie; nu sunt identificate deşeuri potenţial periculoase pentru mediu; din perioada funcţionarii vor rezulta deşeuri menajere, deşeuri de ambalaje;

- emisii poluate, inclusiv zgomotul şi alte surse de disconfort: emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor de execuţie şi vor fi în limite admisibile;

- riscul de accident, ţinându-se seama în special de substanţele şi de tehnologiile utilizate: redus.

***Localizarea proiectului*:**

- utilizarea existentă a terenului: conform PUZ al Municipiului Bucuresti aprobat prin HCGMB nr. 278/31.10.2013, imobilul este situat in zona M2, subzona mixta situata in afara limitelor zonei protejate, avand regim de construire continuu sau discontinuu si inaltimi maxime de P+14 niveluri cu accente inalte. Terenul a fost studiat prin PUD – HCL nr. 337/20.12.2016 - str. Drumul Ciorogarla, nr. 297-299, sect. 6, Bucuresti, pentru construire ansamblu cu funcțiunea de locuințe colective cu regim de înălțime Ds+P+10E, imprejmuire teren si executare lucrari, pe un teren in suprafata masurata de 12.292 mp, deținut de S.C. ENVOGUE RESIDENCE EST S.R.L.

- relativa abundenţă a resurselor naturale din zonă, calitatea şi capacitatea regenerativă a acestora: **nu este cazul**.

- capacitatea de absorbţie a mediului, cu atenţie deosebită pentru:

* zonele umede – **nu este cazul**.
* zonele costiere –**nu este cazul**.
* zonele montane şi cele împădurite – **nu este cazul**.
* parcurile şi rezervaţiile naturale – **nu este cazul**.
* ariile clasificate sau zonele protejate prin legislaţia în vigoare, cum sunt: zone de protecţie a faunei piscicole, bazine piscicole naturale şi bazine piscicole amenajate etc: **nu este cazul**.
* zonele de protecţie specială, mai ales cele desemnate prin Ordonanţa de urgenţă a Guvernului nr. 57/2007 cu modificările şi completările ulterioare, zonele prevăzute prin Legea nr. 5/2000 privind aprobarea Planului de amenajare a teritoriului conform prevederilor Legii apelor nr. 107/1996, cu modificările şi completările ulterioare, şi Hotărârea Guvernului nr. 930/2005 pentru aprobarea Normelor speciale privind caracterul şi mărimea zonelor de protecţie sanitară şi hidrogeologică: **nu este cazul**.
* ariile în care standardele de calitate a mediului stabilite de legislaţie au fost deja depăşite: nu s-a înregistrat o astfel de situatie;
* ariile dens populate: **nu este cazul**.
* peisajele cu semnificaţie istorică, culturală şi arheologică: **nu este cazul**.

*Caracteristicile impactului potential*:

Se iau în considerare efectele semnificative posibile ale proiectelor, în raport cu criteriile stabilite la pct. 1 si 2, cu accent deosebit pe:

- extinderea impactului: aria geografică şi numărul persoanelor afectate – **nu este cazul.**

- natura transfrontalieră a impactului – **nu este cazul**;

- mărimea şi complexitatea impactului – redusă;

- probabilitatea impactului: redusă în timpul realizării lucrărilor de construire;

- durata, frecvenţa şi reversibilitatea impactului: impactul asupra mediului va exista în perioada desfăşurării lucrărilor de execuţie şi impact relativ redus în timpul funcţionării.

***Condiţiile de realizare a proiectului:***

1.Lucrările se vor realiza în condiţiile impuse prin certificatul de urbanism nr. 1580/162C din 28.09.2017 emis de Primăria Sectorului 6, precum şi prin avizele impuse prin acesta.

2.Organizarea de șantier și gararea mașinilor se va realiza în incintă.

3. Eventualele toaletări, transplantări, tăieri de arbori se vor face numai cu acordul Primăriei Municipiului Bucurști – Direcția Protecția Mediului.

4. Se va limita impactul asupra factorilor de mediu pe perioada de construcţie şi funcţionare a obiectivului, prin respectarea măsurilor pentru:

**Protecţia calităţii apelor :**

- Alimentarea cu apă în scop potabil, igienico – sanitar şi pentru udarea spaţiilor verzi precum şi evacuarea apelor uzate menajere şi a apelor pluviale se vor asigura din/în reţelele publice existente în zonă; înainte de evacuarea în reţeaua de canalizare urbană, apele provenite din zona parcărilor vor fi trecute prin instalaţii de preepurare;

- Calitatea apelor uzate evacuate în reţeaua de canalizare orăşenească vor respecta prevederile Normativului privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA - 002/2002 – Anexa nr.2 din H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată prin H.G.R. nr. 352/2005.

- Se interzice descărcarea de deşeuri de orice tip sau alte substanţe în canalizarea orăşenească.

**Protecţia aerului:**

- Se vor folosi utilaje dotate cu sisteme de reţinere a emisiilor de poluanţi în atmosferă; utilajele folosite vor respecta prevederile H.G. 1209/2004 privind stabilirea procedurilor de aprobare de tip a motoarelor cu ardere internă destinate maşinilor mobile nerutiere şi măsurile de limitare a emisiei de gaze şi particule provenite de la acestea.

- Se va verifica periodic starea tehnică a utilajelor folosite, pentru evitarea de emisii poluante în atmosferă.

- Se vor lua măsuri care să împiedice producerea de emisii semnificative de pulberi la manipulare, depozitare şi transport a materialelor de construcţie sub formă de praf.

- Depozitele de materiale vor fi bine delimitate şi protejate împotriva împrăştierii cauzate de vânt.

- Se vor uda periodic solurile, stivele de materiale şi drumurile de acces, mai ales în condiţii de vreme uscată.

- Pentru limitarea disconfortului, se vor alege trasee optime pentru vehiculele care deservesc şantierul, iar transportul materialelor de construcţie se va face pe cât posibil acoperit.

- Se va urmări întreţinerea atentă a utilajelor de pe amplasament şi întreruperea funcţionării acestora când nu sunt utlilizate.

- Se vor respecta condiţiile de calitate a aerului în zonele protejate prevăzute în STAS 12574/87.

- La emisie, concentraţia poluanţilor rezultaţi din arderea combustibilului la centrala termică (pe perioada de exploatare a imobilului), nu va depăşi valorile limita de emisie prevazute in Ordinul nr.462/1993;

- Agentul frigorific folosit la instalaţiile de climatizare/răcire va respecta prevederile Legii nr. 84/1993;

**Protecţia solului şi subsolului:**

- Organizarea de şantier se va amenaja în limita terenului deţinut de titular; spaţiul va fi împrejmuit.

- Se va evita amplasarea direct pe sol a materiilor prime şi a materialelor de contrucţie.

- Depozitarea temporară în zona fronturilor de lucru a deşeurilor rezultate în urma operaţiunilor de construcţie se va realiza pe suprafeţe betonate/asfaltate.

- Se vor lua masuri pentru evitarea poluării solului cu carburanţi sau uleiuri în urma operaţiilor de aprovizionare, depozitare sau ca urmare a funcţionării defectuoase a utilajelor.

- În cazul unor poluări accidentale cu produse petroliere sau cu alte materiale dăunatoare solului se vor lua măsuri de remediere.

- La încheierea lucrărilor de construcţie terenurile ocupate temporar vor fi eliberate şi redate circuitului iniţial de folosinţă.

**Protecţia împotriva zgomotului şi vibraţiilor:**

**-** Traficul de şantier va fi dirijat astfel încât să se evite ambuteiaje de autovehicule în zonele de lucrări.

- Se vor utiliza echipamente şi vehicule într-o manieră corespunzătoare din punct de vedere al minimizării emisiilor de zgomot, incluzând selectarea de utilaje silenţioase, întreţinerea regulată şi utilizarea amortizoarelor de zgomot.

- Se vor folosi utilaje care sa respecte prevederile H.G. 1756/2006 privind limitarea nivelului de zgomot în mediu produs de echipamente destinate utilizării în exteriorul clădirilor;

- Se vor lua toate măsurile de protecţie antifonică în zona de lucru a şantierului.

**Protecţia aşezărilor umane:**

- Se va stabili un grafic de execuţie a lucrărilor, inclusiv organizarea de şantier care să afecteze cel mai puţin riveranii din zonă.

- Programul de lucru se va adopta astfel încât sa afecteze cât mai puţin populaţia rezidentă.

- Se va acorda o atenţie sporită manevrării utilajelor în apropierea zonelor locuite.

- Se va asigura menţinerea curată a drumurilor de acces.

- Se va asigura semnalizarea şantierului cu panouri de avertizare, asigurându-se protecţia circulaţiei pietonale şi auto în zonă.

- Organizările de şantier vor fi dotate cu echipamente PSI necesare intervenţiei operative în caz de incendiu.

**Gospodărirea deşeurilor:**

- Deşeurile se vor depozita numai în spaţii special amenajate; se interzice depozitarea deşeurilor de orice fel în mod neorganizat pe sol.

- Deşeurile menajere rezultate atât pe perioada de construcţie cât şi pe perioada de exploatare, se vor colecta în pubele acoperite, amplasate în locuri special amenajate şi vor fi evacuate prin unităţi prestatoare de servicii de salubrizare.

- Deşeurile industriale reciclabile (hârtie, carton, deşeuri metalice) se vor colecta separat, pe tipuri, în spaţii special amenajate şi vor fi predate unităţilor autorizate în vederea valorificării.

- Deşeurile inerte provenite din construcţii (resturi de beton sau mortar) pot fi colectate şi eliminate prin valorificare locală în pavimentul drumurilor sau predate unităţilor specializate.

6. La ieşirea din şantier, se vor curăţa roţile autovehiculelor, pentru a preveni transferul molozului în afara amplasamentului pe drumurile publice şi pentru a evita generarea prafului.

7. Se vor lua măsuri suplimentare astfel încât să se evite murdărirea drumurilor publice şi să se respecte normele de salubrizare urbană.

6.Titularul va notifica la APM-Bucureşti finalizarea lucrarilor de executie in scopul efectuarii controlului de specialitate pentru verificarea respectarii prevederilor deciziei de incadrare, care va insoti procesul-verbal de receptie a lucrarilor aferente investitiei realizate conform art.49, alin.3 din Ord. nr.135/2010.

8.Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, conform art.39, alin.1 din Ord. nr.135/2010, inclusiv în cazul în care modificările survin în urma obţinerii avizelor/acordurilor solicitate prin certificatul de urbanism.

Pe toată durata execuţiei şi funcţionării obiectivului se vor respecta prevederile:

- O.U.G. nr.195/2005 privind protecţia mediului aprobată cu modificări de Legea nr.256/2006, cu modificările şi completările ulterioare;

-H.G.R. nr.188/2002 pentru aprobarea unor norme privind condiţiile de descărcare în mediul acvatic a apelor uzate, modificată şi completată de H.G. 352/2005;

-STAS 12574/1987 privind condiţiile de calitate a aerului din zonele protejate;

-Se vor respecta prevederile Legii nr. 104/2011 privind calitatea aerului inconjurator.

-Ord nr. 756/1997 pentru aprobarea Reglementării privind evaluarea poluării mediului, cu modificări şi completări ulterioare;

-SR 10009/2017 Acustica urbană. Limite admisibile ale nivelului de zgomot;

-H.G. nr. 321/2005, republicată, privind evaluarea şi gestionarea zgomotului ambiental;

-H.G. nr. 1756/2006 privind limitarea nivelului emisiilor de zgomot în mediu produs de echipamente destinate utilizării în exteriorul clădirilor;

-Ordinul Ministrului Sănătăţii nr. 119/2014 pentru aprobarea Normelor de igienă şi a recomandărilor privind mediul de viaţă al populaţiei;

-Normele de salubrizare şi igienizare ale Municipiului Bucureşti aprobate prin HCGMB nr.120/2010;

-Legea nr. 211/2011 privind regimul deşeurilor, cu modificările şi completările ulterioare;

-Pentru realizarea în cele mai bune condiţii a lucrărilor propuse, titularul proiectului este obligat să respecte prevederile din proiectele tehnice conform Legii nr. 10/1995 privind calitatea în construcţii, cu modificările şi completările ulterioare.

Prezenta decizie este însoțită de planul de situație propus, vizat spre neschimbare.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.